CELEX: 62016CA0679
Language: el
Date: 2018-07-25 00:00:00
Title: Υπόθεση C-679/16: Απόφαση του Δικαστηρίου (πέμπτο τμήμα) της 25ης Ιουλίου 2018 [αίτηση του Korkein hallinto-oikeus (Φινλανδία) για την έκδοση προδικαστικής αποφάσεως] — Διαδικασία που κίνησε ο A [Προδικαστική παραπομπή — Ιθαγένεια της Ένωσης — Άρθρα 20 και 21 ΣΛΕΕ — Ελεύθερη κυκλοφορία και διαμονή εντός των κρατών μελών — Κοινωνική ασφάλιση — Κανονισμός (EK) 883/2004 — Κοινωνική πρόνοια — Παροχές ασθενείας — Υπηρεσίες στα άτομα με αναπηρία — Υποχρέωση δήμου κράτους μέλους να παρέχει σε δημότη του την προβλεπόμενη από την εθνική νομοθεσία του προσωπική βοήθεια κατά τη διάρκεια των ανώτερων σπουδών που παρακολουθεί ο δημότης αυτός σε άλλο κράτος μέλος]

17.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/9
            
         
      Απόφαση του Δικαστηρίου (πέμπτο τμήμα) της 25ης Ιουλίου 2018 [αίτηση του Korkein hallinto-oikeus (Φινλανδία) για την έκδοση προδικαστικής αποφάσεως] — Διαδικασία που κίνησε ο A
      (Υπόθεση C-679/16) (1)
      
      ([Προδικαστική παραπομπή - Ιθαγένεια της Ένωσης - Άρθρα 20 και 21 ΣΛΕΕ - Ελεύθερη κυκλοφορία και διαμονή εντός των κρατών μελών - Κοινωνική ασφάλιση - Κανονισμός (EK) 883/2004 - Κοινωνική πρόνοια - Παροχές ασθενείας - Υπηρεσίες στα άτομα με αναπηρία - Υποχρέωση δήμου κράτους μέλους να παρέχει σε δημότη του την προβλεπόμενη από την εθνική νομοθεσία του προσωπική βοήθεια κατά τη διάρκεια των ανώτερων σπουδών που παρακολουθεί ο δημότης αυτός σε άλλο κράτος μέλος])
      (2018/C 328/09)
      Γλώσσα διαδικασίας: η φινλανδική
      
         Αιτούν δικαστήριο
      
      Korkein hallinto-oikeus
      
         Διαδικασία που κίνησε ο
      
      A
      
         παρισταμένου του: Espoon kaupungin sosiaali- ja terveyslautakunnan yksilöasioiden jaosto
      
         Διατακτικό
      
      
                  1)
               
               
                  Το άρθρο 3, παράγραφος 1, στοιχείο αʹ, του κανονισμού (EK) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας, όπως τροποποιήθηκε με τον κανονισμό (EK) 988/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, έχει την έννοια ότι παροχή όπως η επίμαχη στην κύρια δίκη προσωπική βοήθεια, που συνίσταται, μεταξύ άλλων, στην κάλυψη των εξόδων που προκαλούνται από τις καθημερινές δραστηριότητες ατόμου με σοβαρή αναπηρία, με σκοπό να δοθεί η δυνατότητα στο άτομο αυτό, που δεν ασκεί οικονομική δραστηριότητα, να παρακολουθήσει ανώτερες σπουδές, δεν εμπίπτει στην έννοια της «παροχής ασθενείας», όπως αυτή χρησιμοποιείται στη διάταξη αυτή και, επομένως, δεν εμπίπτει στο πεδίο εφαρμογής του κανονισμού αυτού.
               
            
                  2)
               
               
                  Τα άρθρα 20 και 21 ΣΛΕΕ εμποδίζουν τον δήμο της κατοικίας υπηκόου κράτους μέλους ο οποίος πάσχει από σοβαρή αναπηρία να αρνηθεί τη χορήγηση παροχής όπως η επίμαχη στην υπόθεση της κύριας δίκης προσωπική βοήθεια με την αιτιολογία ότι ο ενδιαφερόμενος διαμένει σε άλλο κράτος μέλος για να παρακολουθήσει εκεί ανώτερες σπουδές.
               
            
         (1)  ΕΕ C 86 της 20.3.2017.